**Løsninger til kapital 1: Introduktion til samfundsøkonomi**

**1.1**

Besvarelsen kan tage udgangspunkt i bogens figur 1.2, side 18.

Overvejelser om, hvad det vil betyde for produktudvikling, kvalitet, medarbejdernes motivation osv., hvis virksomhederne ejes af staten og ikke længere kan gå fallit.

Risiko for, at der opstår sorte markeder for varer, der produceres for lidt af.

Øgede muligheder for, at politikerne kan påvirke forbrugsvalget gennem prissætningen (jf. aktuel debat om, hvorvidt flyrejser er for billige.)

**1.2**

Elastiske: Cigaretter, alkohol, biografbesøg, netflixabonnement

Uelastiske: Dagligdags fødevarer, buskort, studiebøger

Neutralelastiske: Samme varer som de elastiske, hvis den studerende har afsat et fast månedligt beløb

**1.3**

Dåsetomater: Fuldkommen konkurrence (mange producenter + et standardprodukt). Man kan dog også argumentere for, at med fremkomsten af økologiske tomater, fair-trade-tomater osv. i dag er tale om et standardiseret produkt, dvs. monopolistisk konkurrence.

Togrejser: Monopol (DSB og Arriva kører ikke på de samme strækninger). Man kan dog diskutere, om produktet ”togrejser” er defineret for snævert. Hvis man skal transporteres fra A til B vil der være flere transportformer (bil, bus, taxi osv.), og så har DSB/Arriva ikke monopol.

Løbesko: Differentieret oligopol (et begrænset antal producenter, der forsøger at skille sig ud fra mængden via design, markedsføring m.m.).

Elektricitet: Med de senere års liberalisering af el-markedet kan forbrugeren skifte leverandør. Der er få, store udbydere, der leverer et standardprodukt. Dvs. oligopol.

Folkeskoleundervisning: Forældrene kan til dels frit vælge, hvilken kommuneskole de vil indskrive deres barn i. Derudover er der friskoler m.m. Der er mange små udbydere med forskelligartede undervisningsprofiler, pædagogiske principper m.m. Dvs. monopolitisk konkurrence.

**1.4**

De 8 mål fra afsnit 1.5 er nedenfor indplaceret i en traditionel beskrivelse af de to økonomiske fløje. Skemaet kan danne udgangspunkt for en diskussion af, i hvilken grad denne traditionelle opdeling stadig holder vand.

|  |  |  |
| --- | --- | --- |
|  | Venstrefløj | Højrefløj |
| Højeste prioritet | Grøn vækst  Større lighed  Lav arbejdsløshed | Økonomisk vækst  Sænkning af skattetrykket  Balance i de offentlige udgifter  Balance på betalingsbalancen  Lav inflation |
| Laveste prioritet | Økonomisk vækst  Sænkning af skattetrykket  Balance i de offentlige udgifter  Balance på betalingsbalancen  Lav inflation | Grøn vækst  Større lighed  Lav arbejdsløshed |

**1.5**

Prisernes tre funktioner:

* Informationsspredning
* Ressourceallokering
* Indkomstfordeling

Teksten er nærmest et lærebogseksempel på gennemgangen af, hvordan et frit marked fungere i teorien.

Et aktuelt eksempel på varer, hvor der kan argumenteres for prisregulering, er værnemidler mod corona. Et prisloft kan sikre, at alle har råd uanset indkomst. Hvis nogen fravælger værnemidler på grund af prisen, vil det ikke kun være til ulempe for vedkommende selv, men kan medføre øget smittespredning.

**1.6**

BNP-væksten i hhv. absolutte og relative tal er beregnet i kolonne 4-5.

Befolkningstilvæksten i hhv. absolutte og relative tal er beretning er beregnet i kolonne 6-7. Da den relative befolkningstilvækst har været højere end den relative BNP-vækst, må befolkningen (gennemsnitligt set) været blevet fattigere. Dette fremgår også af en kontrolberegning af BNP pr. indbygger (kolonne 8).

|  |  |  |  |  |  |  |  |
| --- | --- | --- | --- | --- | --- | --- | --- |
| År | BNP i faste priser (mio. dollars) | Indbyggertal (mio.) | Absolut vækst i BNP (mio. dollars) | Relativ vækst i BNP (%) | Absolut vækst i indbyggertal (mio.) | Relativ vækst i indbyggertal (%) | BNP pr. indbygger (dollars) |
| 2018 | 1020 | 0,6 |  |  |  |  | 1700 |
| 2019 | 1120 | 0,7 | 100 | 10 % | 0,1 | 17 % | 1600 |
| 2020 | 1240 | 0,8 | 120 | 11 % | 0,1 | 14 % | 1550 |
| 2021 | 1350 | 0,9 | 110 | 9 % | 0,1 | 13 % | 1500 |

**1.7**

Pensioner og dagpenge sænkes:

I første omgang falder overførsler fra det offentlige til husholdningerne. Det medfører faldende betalinger/køb hos danske virksomheder og i udlandet. På lidt længere sigt medfører det faldende produktion og dermed faldende skatteindbetalinger fra virksomhederne til det offentlige.

Den økonomiske krise i Tyskland og Sverige forværres:

I første omgang falder virksomhedernes eksportindtægter fra udlandet. Det medfører faldende produktion og dermed faldende skatteindbetalinger til det offentlige samt færre lønudbetalinger til husholdningerne.

Afgifterne på cigaretter og sodavand sænkes:

I første omgang falder husholdningernes skattebetalinger til det offentlige. Det giver plads til større forbrugsmuligheder, som kan medføre stigende betalinger/køb hos danske virksomheder og i udlandet.

**1.8**

Citatet hentyder til det faktum, at samfundsøkonomien er meget kompleks, og at økonomernes viden om dens virkemåde til dels afhænger af antagelser og formodninger. Derfor findes meget sjældent endegyldige svar.

Hertil kommer, at økonomernes egne politiske overbevisninger også kan påvirke deres anbefalinger.

Evt. kan man i diskussionen inddrage udtrykket ”den nødvendige politik”, dvs. at der i en given situation findes én slags økonomisk politik, som objektivt set er bedst.

**1.9**

BNP ville vokse med en værdi svarende til de 20.000 personers samlede løn, idet overførselsindkomster ikke tælles med i BNP, mens værdiskabelsen for en offentligt ansat opgøres som hans løn.

Besvarelsen kan danne udgangspunkt for en diskussion af svaghederne/manglerne ved de traditionelle nationalregnskabsopgørelser.

**1.10**

Aktuelle forhold:

Dansk økonomi er kommet godt ud af coronakrisen.

Ikke behov for at fortsætte den ekspansive politik

Statens underskudsgrænse bør overholdes fra 2022

For øjeblikket er der ikke behov for stramninger på boligmarkedet

Langsigtede/strukturelle forhold:

Tilbagetrækningsreformerne har mindsket presset på de offentlige udgifter. Underforstået: De bør fortsættes.

Øget udgifter til skoler og børnehaver har ingen målbar effekt. Pengene bør bruges andre steder.